CELEX: 62019TN0605
Language: da
Date: 2019-09-09 00:00:00
Title: Sag T-605/19: Sag anlagt den 9. september 2019 – EP mod Kommissionen

11.11.2019   
            
            
               DA
            
            
               Den Europæiske Unions Tidende
            
            
               C 383/65
            
         
      Sag anlagt den 9. september 2019 – EP mod Kommissionen
      (Sag T-605/19)
      (2019/C 383/74)
      Processprog: fransk
      
         Parter
      
      
         Sagsøger: EP (ved advokaterne S. Orlandi og T. Martin)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen om ikke at forfremme sagsøgeren til lønklasse AD9 i forbindelse med forfremmelsesåret 2018.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om utilstrækkelig begrundelse i svaret på afslaget på klagen, navnlig hvad angår den omstændighed, at det paritetiske forfremmelsesudvalg anbefalede, at sagsøgeren blev forfremmet.
               
            
                  2.
               
               
                  Andet anbringende om ansættelsesmyndighedens tilsidesættelse af artikel 45 i vedtægten for tjenestemænd i Den Europæiske Union (herefter »vedtægten«), for så vidt som den ikke foretog en effektiv sammenligning af fortjenesterne hos alle de forfremmelsesværdige tjenestemænd.
               
            
                  3.
               
               
                  Tredje anbringende om, at den anfægtede afgørelse i alle tilfælde er behæftet med åbenbart urigtige skøn, på grundlag af den tilgængelige begrundelse for sidstnævnte.
               
            
                  4.
               
               
                  Fjerde anbringende om tilsidesættelse af vedtægtens artikel 24b og af artikel 1, stk. 6, i bilag II til vedtægten, for så vidt som sagsøgeren blev straffet som følge af det arbejde, han udfører i forbindelse med repræsentation af de ansatte.